อดีตรมว.คลังชี้บาทแข็งผู้ประกอบการอ่วม
อดีต.รมว.คลัง รัฐบาลปู 1 ชี้บาทแข็งทำทั้งผู้ประกอบการและ ธปท. อ่วม ระบุทำส่งออกไทยทรุดอีก
24 ม.ค. 2556

อดีต.รมว.คลัง รัฐบาลปู 1 ชี้บาทแข็งทำทั้งผู้ประกอบการและ ธปท. อ่วม ระบุทำส่งออกไทยทรุดอีก
นายธีระชัย ภูวนาถนรานุบาล อดีต รมว.คลัง กล่าวว่า ค่าเงินบาทที่แข็งค่าขึ้นทำให้ผู้ประกอบการ โดยเฉพาะเอสเอ็มอี มีปัญหาเพิ่มมากขึ้น จากที่ก่อนหน้านี้ได้รับผบกระทบจากนโยบายของรัฐบาลเรื่องการขึ้นค่าแรง 300 บาทต่อวัน ซึ่งเชื่อว่าปัญหาค่าเงินบาทแข็งจะเป็นความเสี่ยงของเศรษฐกิจไทยตลอดทั้งปีนี้ ซึ่งจะทำให้การส่งออกของไทยขยายตัวลดลงไปอีก
อดีต รมว.คลัง เชื่อว่า ธนาคารแห่งประเทศไทย (ธปท.) จะดูแลค่าเงินบาทได้ แต่การเข้าไปแทรกแซงจำนวนมากๆ จะทำให้การขาดทุนของ ธปท. เพิ่มมากขึ้นไปอีก ซึ่งก่อนหน้านี้ประธาน ธปท. ได้ออกมาระบุว่าไม่ต้องการเห็น ธปท. มีการขาดทุนจำนวนมาก ซึ่งการเข้าไปดูแลให้ค่าเงินบาทอ่อนค่าลงของ ธปท. ทำได้ในระดับหนึ่งเท่านั้น
สำหรับการลดอัตราดอกเบี้ยนโยบาย เพื่อการไหลเข้าของเงินทุนต่างประเทศ อดีต รมว.คลัง กล่าวว่า ในอีกด้านหนึ่งก็จะทำให้การขยายตัวของสินเชื่อในประเทศเพิ่มขึ้น จนมีปัญหาเงินเฟ้อและหนี้สินภาคครัวเรือนสูงตามมาเป็นปัญหาได้